stanford-oval/wikipedia huggingface dataset:
ריקוד המכונה

| --- | --- |
 שיר בביצוע משינה
 מתוך האלבום גבירותי ורבותי: משינה
 יצא לאור:  1989
 סוגה:  סקא
 שפה:  ללא תוכן לשוני 
 אורך:  3:14
 חברת תקליטים:  סי בי אס ישראל
 לחן:  שלומי ברכה
 הפקה:  יעקב גלעד
 
"ריקוד המכונה" הוא שיר אינסטרומנטלי של להקת הפופ רוק הישראלית משינה משנת 1989. השיר זכה בתואר "שיר השנה" במצעד הפזמונים העברי השנתי של רשת ג' לשנת ה'תשמ"ט – השנה הרביעית ברציפות שלהקת משינה קטפה את תואר להקת השנה – והוא השיר האינסטרומנטלי היחידי שזכה בתואר זה. השיר כיכב במצעדים השבועיים במשך 17 שבועות ברצף.
השיר נכתב במיוחד לאלבום "גבירותי ורבותי". נעימת השיר שימשה במקור כחלק מהשיר "בדרך אל הים" במקור נכתבו לשיר מילים, שהתחילו ב"יושבים בהילטון על החוף, רואים שקיעה גלים ונוף, פתאום מגיע הדרי עם הג'אווה אומר יובל תביא איזה גויאבה." מכיוון שחברי הלהקה לא הצליחו לחבר עוד בתים, הוחלט להשאיר את השיר ללא מילים.
הקליפ לשיר הוקלט בתוכנית הטיולים "שביל באמצע שביל בצד" בעיר הנַבַּטִית - ממשית.
להקת משינה שאבה השראה מלהקות רבות וגם השיר הזה, כמו שירים רבים אחרים של משינה, הוא מחווה לשירה של להקת מאדנס "One Step Beyond" (שהוא עצמו גרסת כיסוי לשיר בעל אותו שם של פרינס באסטר משנת 1964). הדמיון בין שני השירים הוא כה רב, עד כי יש הטוענים כי מדובר בגנבה ספרותית.
הערות שוליים

↑  בן שלו, עדיין באסה אבל בסבבה, באתר הארץ, 29 במאי 2007
↑  מצעד הפזמונים העברי השנתי (תשמ"ג - תשנ"ב)#תשמ"ט-1989.
↑  ריקוד המכונה VS מדנס | Plagiat IL
| משינה - סינגלים |
| --- | --- | --- |
| משינה | "אופטיקאי מדופלם" • "אנה" • "בלדה לסוכן כפול" • "רכבת לילה" |  |
| משינה 2 | "שלח לי מלאך" • "אנחנו שניים" |  |
| משינה 3 | "שלג צח" • "אהובתי" • "ברחובות שלנו" |  |
| העמותה לחקר התמותה | "אז למה לי פוליטיקה עכשיו" • "הכוכבים דולקים על אש קטנה" • "אחכה לך בשדות" |  |
| מפלצות התהילה | "שלומית בונה סוכה" • "אין מקום אחר" |  |
| שיא הרגש | "גברת שרה השכנה" • "נגעה בשמים" |  |
| להתראות נעורים שלום אהבה | "להתראות נעורים שלום אהבה" • "את לא כמו כולם" • "תחזור תחזור" |  |
| רומנטיקה עתידנית | התשובה |  |
| יהלומים בשמיים | בין הצללים |  |
מתים שרים הולכים:
שברולט אקווינוקס EV

| --- | --- |

 מאפיינים כלליים
 יצרן:  שברולט
 שנות ייצור:  2024
 הרכבה:  מקסיקו מקסיקו
 חברת אם:  ג'נרל מוטורס
 סיווג:  מכונית חשמלית
 מרכב:  קרוסאובר בעלת חמש דלתות
 פלטפורמה:  ג'נרל מוטורס BEV3
 אורך:  4,836 מ"מ 
 רוחב:  1,915 מ"מ 
 גובה:  1,613 מ"מ 
 בסיס גלגלים:  2,954 מ"מ 
 מפרט טכני
 קשר:  שברולט סילברדו EV
 
שברולט אקווינוקס EV (באנגלית: Chevrolet Equinox EV) היא מכונית חשמלית במרכב קרוסאובר, בעלת חמישה מקומות ישיבה, מיוצרת על ידי שברולט משנת 2024. היא נחשפה בתערוכת CES ב-5 בינואר 2022. היא צפויה לצאת לשוק בסתיו 2023 עם תג מחיר התחלתי של 30,00 דולר אמריקני.
סקירה כללית

היא בנויה על פלטפורמת האוליתימום של ג'נרל מוטורס ותהיה זמינה בגרסה פרטית וגרסה מסחרית (למוניות, ציי רכב שיתופיים ועוד) ותוצע ברמות גימור LT ו-RS. המראה של האקווינוקס ספורטיבי ומסוגנן, ממשיך את הקו העיצובי שבחרה ג'נרל מוטורס בעבור שברולט בשנים האחרונות. הדגם הולך להיות תחרותי בשוק הקרוסאוברים החשמליים, בעוד שפולקסווגן ID.4 עולה החל מ-40,000 דולר ויונדאי איוניק 5 עולה החל מ-48,000 דולר האקווינוקס EV המתחרה בסגנון ובמערכות הנעה בדגמים אלו הולכת להיות מוצעת במחיר של 30,000 דולר.
הערות שוליים

↑  Tim Levin, Chevy unveiled its cheapest electric model yet, a $30,000 crossover SUV, Business Insider (באנגלית אמריקאית)
↑  Chevrolet Previews Gorgeous Equinox EV: $30,000 Crossover/SUV, InsideEVs (באנגלית)
↑  דרור הגיב, חשמלי חדש לשברולט - אקווינוקס EV, באתר EV Magazine | מגזין רכב חשמלי, ‏2022-01-12
שוט הסחה

שוט הסחה (באנגלית: Cut away) היא טכניקת עריכה מתחום הקולנוע, שמטרתה העיקרית איננה דרמטית (להעצים את הדרמטיות של הסצנה), כי אם טכנית - למנוע טעויות של המשכיות, כמו למשל ג'אמפ קאט.
השיטה של טכניקה זו היא: בין שני שוטים, המציגים התרחשות של אותה הפעולה, מכניסים שוט נוסף, אשר מציג התרחשות אחרת לגמרי שמתרחשת באותו המקום.
דוגמה לשימוש בטכניקה הזו: בשוט ראשון רואים דמות נשית ליד שולחן בבית קפה, כשהיא מעשנת ואפופה בעשן. בשוט שלאחר מכן נראה שוט טנדו של האישה, כאשר מעברו השני של השולחן נראית דמות גברית. האישה עדיין מעשנת, אך הפעם העשן סביבה מפוזר הרבה יותר. על מנת למנוע מן הצופה להבחין בטעויות המשכיות של העשן - ניתן יהיה להשתמש בשוט הסחה, ובין שני השוטים האלו להכניס שוט שלישי, שבו נראית פינה אחרת בחלל בית הקפה, כזו שלא רואים בה את שתי הדמויות הקודמות כלל. באופן זה, הצופה ישתכנע שהעשן התפזר לו במהלך המעבר לשוט הנוסף. אלמלא היה נוסף השוט הזה - השינוי בפיזור העשן היה מודגש בצורה הרבה יותר משמעותית עבור הצופה.
בסרטי סטודנטים טכניקה זאת ידועה לשמצה גם כ"שוט מאפרה", בעקבות הנטייה של סטודנטים להשתמש בדמויות מעשנות ובשל חוסר מקצועיותם בבימוי. במהלך הצילום מצולם קלוז-אפ של מאפרה, והוא מוכנס בין שני שוטים כדי למנוע בעיות בהמשכיות.
הערות שוליים

↑  מונחי טלוויזיה וקולנוע, באתר האקדמיה ללשון העברית, רשומה 96
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
שוחרה סולאטי

| --- | --- |

 לידה:  4 בינואר 1959 (בת 65) טהראן, המדינה האימפריאלית של איראן 
 מוקד פעילות:  איראן 
 תקופת הפעילות:  מ-1975 
 סוגה:  מוזיקת פופ 
 שפה מועדפת:  פרסית 
 חברת תקליטים:  קלטקס רקורדס, תראנה רקורדס, Avang Music 
 www.shohrehsolati.com
 
שוחרה סולאטי (בפרסית: شهره صولتی; ‏נולדה ב־4 בינואר 1959) היא זמרת פופ איראנית שמתגוררת בארצות הברית.
ביוגרפיה

שוחרה סולאטי נולדה בעיירה זנג'אן, איראן למשפחת אמנים. היא החלה לשיר בגיל שבע. בהמשך היא למדה שירה ונגינה בקלרינט בטהראן. האלבום הראשון שלה יצאה בשנת 1976 וזכה לפופולריות בין צעירי המדינה. זמן קצר לפני המהפכה האיראנית של שנת 1979 הוא נסעה לארצות הברית לסבב הופעות. בעקבות השינויים הפוליטיים במדינה היא לא יכלה לחזור ועברה לניו יורק והתחתנה תוך זמן קצר.
בשנת 1982 שוחרה סולאטי עברה ללוס אנג'לס שהפך למרכז מוזיקה איראנית בארצות הברית. בהיותה בעיר היא החלה להופיע בקונצרטים ועבדה על התקליטים החדשים. בשנת 1996 היא עשתה אלבום משותף עם חסן סתאר. בעקבות יצירות שלה, בתחילת המאה ה-21 היא החלה לקבל פרסום גם מחוץ לאיראן. בעקבות כך היא החלה להופיע בקנדה, נורווגיה, טורקיה, קפריסין, ישראל ומדינות נוספות. בשנת 2004 היא הוציאה אלבום חדש תוך שיתוף פעולה עם פראמרז אסלאני.
בשנת 2008 שוחרה סולאטי הופיעה בתיאטרון דולבי בעקבות הדיסק החדשה שלה.
בסך הכל הזמרת הוציאה כ-30 אלבומים.
שברולט בולט EUV

| --- | --- |

 מאפיינים כלליים
 יצרן:  שברולט
 שנות ייצור:  2021 - הווה
 הרכבה:  ארצות הברית ארצות הברית
 חברת אם:  ג'נרל מוטורס
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  ג'נרל מוטורס BEV2
 אורך:  4,326 מ"מ
 רוחב:  1,770 מ"מ
 גובה:  1,615 מ"מ
 משקל:  1,669 ק"ג
 בסיס גלגלים:  2,675 מ"מ
 מפרט טכני
 מנוע:  מנוע חשמלי המספק כ-200 כ"ס
 סוללה:  סוללת ליתיום-יון בקיבולת 65.0 קוט"ש
 טווח נסיעה:  400 ק"מ
 קשר:  שברולט בולט
שברולט בולט EUV (באנגלית: Chevrolet Bolt EUV) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי שברולט משנת 2021. היא הוצגה בפברואר 2021.
הבולט EUV היא המכונית הראשונה של שברולט שמציעה נסיעה במצב אוטונומי (סופר קרוז).
מפרט טכני

הבולט EUV כוללת מנוע חשמלי המספק כ-200 כ"ס עם סוללת ליתיום-יון בקיבולת 65.0 קוט"ש המספקת טווח נסיעה חשמלי של 400 ק"מ. את הסוללה ניתן לטעון באמצעות טעינה מהירה בזרם ישר (DC) בהספק 55 קילוואט, או באמצעות טעינה איטית בזרם חילופין (AC) במתח 120 עד 240 וולט.
הערות שוליים

↑  אביעד רייס, שברולט חושפת דגמים חשמליים חדשים, באתר מגזין רכב חשמלי, ‏17 בפברואר 2021
שלומית, תלמידת ישו

| --- | --- |

 חג:  24 באפריל, 3 באוגוסט 
 
שלומית (בלטינית: Salome) היא אחת מתלמידותיו של ישו, המתוארת בקצרה בבשורות ובפירוט רב יותר בבשורות האפוקריפיות. שלומית הייתה אשתו של זבדי ואמם של השליחים יעקב ויוחנן בן זבדי. על פי פרשנויות מסוימות, היא הייתה אחותה הצעירה של מרים, אם ישו. לעיתים היא מכונה "מרים-שלומית" או "שלומית נושאת המור".
על פי המתואר בבשורה על-פי מרקוס, שלומית הייתה בין העדים לצליבת ישו, וכן בין הראשונות שהגיעו לקברו על מנת למשחו בשמנים ובבשמים, וגילו כי הוא קם לתחייה. היא מוזכרת פעם נוספת, כשהיא פונה לישו בבקשה שייתן לבניה לשבת לצדו בשמיים. בבשורה על-פי מתי היא לא מוזכרת בשמה, אלא כאשת זבדי ואמם של יעקב ויוחנן; בבשורה על-פי יוחנן מוזכרת "אחות מרים", והפרשנות המקובלת היא כי מדובר בשלומית ושהיא אחות מרים ודודתו של ישו.
בכתבים חיצוניים לנצרות יש תיאורים מפורטים יותר של שלומית, המצביעים על אפשרות שהיא הייתה דמות חשובה בין מקורבי ישו, אך תפקידה צומצם בכתבים הקאנוניים. היא מוזכרת בבשורה הסודית על פי מרקוס (אנ'); ובבשורה על פי תומאס, כמו גם בבשורה היוונית של המצרים, מתוארים שני דיאלוגים של שלומית עם ישו, המציגים אותה כתלמידתו.
שירות המידע הלאומי

|  מידע כללי |
| --- | --- |
 מדינה:  ברזיל 
 תאריך הקמה:  13 ביוני 1964 
 תאריך פירוק:  15 במרץ 1990 
 
שירות המידע הלאומי (פורטוגזית: Serviço Nacional de Informações) ובראשי תיבות - SNI, היה שירות ביון שנוצר על ידי הדיקטטורה הצבאית בברזיל כיורש לשירות הפדרלי למודיעין וסיכול ריגול, בימי הנשיא אומברטו קסטלו ברנקו בשנת 1964. עם המעבר של ברזיל למשטר דמוקרטי פורק השירות. כיום ממלא תפקיד זה שירות בשם "סוכנות הביון של ברזיל" (ובראשי תיבות - ABIN).
היסטוריה

ה-SNI התחיל את דרכו כשירות אזרחי בפיקודו של גנרל בדימוס בשם גולברי דו קוטו אה סילבה. הוא סיפק לנשיא אומברטו קסטלו ברנקו מקור מידע חיצוני, עצמאי משירותי הביון של הצבא. אנשי ה-SNI החלו את פעולתם כגוף הקרוי "המכון למחקר וללימודים חברתיים" שהוקם על ידי קוטו אה סילבה במטרה לחתור תחת שלטונו של ז'ואו גולאר, נשיאה האזרחי האחרון של ברזיל לפני השתלטות הכת הצבאית ב-1964.
ככל שכבדה ידו של המשטר הצבאי בברזיל על תושביה והשפעת הצבא חדרה לכל תחומי החיים; הצליח גם הצבא להשתלט על SNI, ולהפוך אותו לכלי חשוב בשליטתו בברזיל. למרות קיומה של משטרה חשאית בברזיל עוד מימי הרודן ז'טוליו ורגאס בשנות ה-30, השתלטות הצבא על ה-SNI הביאה נטיות אלו לשיאים חדשים.
בשנת 1973 הקים ה-SNI גוף משלו לאימון אנשי מודיעין. בשלב זה היה ה-SNI בעל עוצמה רבה שכללה מונופול על אימונם של סוכני ביון, והשפעה רבה במשרד הנשיא. השירות היה בעל אוטונומיה מוחלטת, ורבים מבוגריו ועושי דברו שימשו במשרות בעלות כוח והשפעה בממשל הברזילאי.
מבנה

באופן תאורטי תפקידו של ה-SNI היה לתאם בין פעולות גופי המודיעין של הצבא, כאשר לכל זרוע מזרועות צבא ברזיל, חיל האוויר, חיל הים וזרוע היבשה, היה שירות מודיעין אוטונומי משלו. למעשה, שירות המודיעין של חיל היבשה לא היה כפוף ל-SNI, והיה בעל שרשרת פיקוד מקבילה. גוף זה ניהל מדיניות משלו, והיה אחראי לרציחות, חטיפות ומעצרים בלתי חוקיים. כל שלושת גופי הביון הצבאיים היו אחראים לרדיפת מתנגדי משטר באופן לא דמוקרטי.
שיטות פעולה

ה-SNI היה אחראי למתן אישור לכל מינוי בשירות המדינה. באמצעות רשת של מודיעין והאזנות, צבר השירות מידע על אזרחי ברזיל.
מחקר היסטורי מעריך כי בשיאו כלל השירות 50,000 איש המועסקים בו (כיום, לדוגמה, מועסקים בשירות המקביל, ABIN, כ-1,600 עובדים).
כוחו של השירות היה כה חזק, עד ששניים מנשיאי ברזיל בתקופת המשטר הצבאי, אמיליו גרסטזו מדיסי וז'ואו פיגיירדו שימשו כראשי השירות בטרם קיבלו את משרת הנשיא.
שוט

ערך זה עוסק בכלי להלקאה. אם התכוונתם למשמעות אחרת, ראו .
שוט בקר אוסטרלי
שוט ענישה - החתול בעל תשעת הזנבות
שוט רכיבה
שוט הוא כלי המשמש לגרימת כאב או יצירת רעש, על-מנת לדרבן, להעניש או לענות. קיימים סוגים שונים של שוטים בהתאם לייעודם.
שוט רכיבה מסורתי הוא מקל עץ המחובר לרצועת עור ומשמש לדירבון החיה באמצעות הצלפה על גבה, השוט המודרני המשמש לרכיבה עשוי בדרך כלל ממקל עץ או פיברגלס מכוסה בעור או בציפוי אחר, כשקצהו האחד, היכן שבא במגע עם בעל החיים, מסתיים בבליטה או בלשון גמישה, וקצהו השני עבה לשם יצירת ידית אחיזה נוחה לרוכב.
שוט בקר מורכב מחבל או רצועת עור מגולגלת, מהודקת היטב וגמישה, המסתיימת בידית אחיזה. שוט הבקר משמש לדירבון והכוונת בקר או צאן, זאת באמצעות הצלפה חזקה באוויר היוצרת רעש עז כתוצאה משבירת מחסום הקול ומבריחה ממנו את בעל החיים.
מלבד השימושים לעבודה עם בעלי חיים, משמש השוט לאורך ההיסטוריה של המין האנושי גם ככלי ענישה או עינוי (וככזה, מכונה בעברית מַגְלֵב או פַּרְגוֹל), כאשר לרוב מספר המלקות תואם לחומרת העונש. לשם שימוש זה אף יוצרו שוטים מיוחדים, כדוגמת שוט "החתול בעל תשעת הזנבות" ששימש לענישה באוניות הקו של הצי הבריטי, שוט זה מתפצל בקצהו למספר רצועות עור ועל כן הצלפה בו גורמת להשפעה מכופלת.
באופן הנגזר משימוש בו ככלי עינויים, השוט הוא בין האמצעים שנעשים בהם שימוש ב-BDSM.
השוט מוזכר מספר פעמים בתנ"ך, הן בהקשר של שוט לרכיבה: "שׁוֹט לַסּוּס, מֶתֶג לַחֲמוֹר; וְשֵׁבֶט, לְגֵו כְּסִילִים" (ספר משלי, פרק כ"ו, פסוק ג') והן בהקשר של שוט לענישה: "אָבִי הִכְבִּיד אֶת עֻלְּכֶם, וַאֲנִי אֹסִיף עַל עֻלְּכֶם; אָבִי יִסַּר אֶתְכֶם בַּשּׁוֹטִים, וַאֲנִי אֲיַסֵּר אֶתְכֶם בָּעַקְרַבִּים" (ספר מלכים א', פרק י"ב, פסוק י"ד).
בתרבות

השוט הוא נשקה העיקרי של קאטוומן.
רוסה

ערך זה עוסק בעיר בבולגריה. אם התכוונתם למשמעות אחרת, ראו .
בניין האופרה ברוסה
רחוב אלכסנדרובסקה-הרחוב המרכזי ברוסה
ביתו של הסופר אליאס קנטי
המסגד ברוסה
רוּסֶה (בבולגרית Русе, בטורקית עות'מאנית רוֹסְצ'וּק) היא עיר נמל בבולגריה והחמישית בגודלה מבחינת כמות אוכלוסין במדינה. רוסה היא בירת מחוז רוסה ושוכנת בצפון המדינה, על גדות הדנובה, בסמוך לגבול עם רומניה, 251 קילומטרים מהבירה סופיה.
היסטוריה > העת העתיקה וימי הביניים

שרידי התיישבות מאורגנת ומצודה שנמצאו באזור מתוארכים למאה ה-3 לפנה"ס, עידן הממלכה התראקית. בתקופת אספסיאנוס הקימו הרומאים במקום מצודה, כחלק מביצורי הגבול הצפוני של מואסיה. שמה של המצודה - סקסגינטה פריסטה (Sexaginta Prista) בא מעירוב של לטינית ויוונית ומשמעותו העיר בת 60 הספינות. לאחר הפיצול באימפריה הרומית עברה המצודה לחזקת האימפריה הביזנטית ובמהלך המאה ה-6 הוחרבה בפשיטות של שבטים אווארים וסלאבים. במהלך המאה ה-13 תקופת האימפריה הבולגרית השנייה, הוקמה בסמוך לשרידי המצודה הרומית, מצודת דרכים חדשה שנקראה רוּסִי והיוותה חלק ממערך ההגנה של האימפריה הבולגרית.
היסטוריה > התקופה העות'מאנית

ב-1388 נפלה מצודת רוסי בידי צבאותיו של מוראט הראשון סולטאן האימפריה העות'מאנית. ב-1595 נכבשה העיר על ידי מיכאי האמיץ נסיך וולאכיה ולאחר כיבושה מחדש הרחיבו העות'מאנים את ביצוריה ובמהלך המאה ה-18 היא הפכה לאחת ממצודותיהם המרכזיות. בתקופה בה שלטה במקום האימפריה העות'מאנית נקראה העיר רוסצ'וק (Rusçuk) וכך היא קרויה על ידי היהודים יוצאי בולגריה עד ימינו. ב-1864 נקבעה העיר כמקום מושבו של הפחה וכבירת פלך הדנובה של האימפריה. בתקופה זו עברה העיר מהפכה חינוכית ותרבותית, כאשר נבנו בתי ספר עצמאיים, הופץ עיתון בשפה הבולגרית ונפתחו קונסוליות של מדינות אירופיות.
היסטוריה > לאחר עצמאות בולגריה

ב-20 בפברואר 1878, במהלך המלחמה העות'מאנית-רוסית (1877–1878), נכבשה העיר בידי צבא האימפריה הרוסית ולאחריה נכללה מתוקף סיכומי קונגרס ברלין בשטחה של נסיכות בולגריה. בשלהי המאה ה-19 התפתחה רוסה לכדי מרכז כלכלי ותרבותי אזורי ואוכלוסייתה הורכבה מתמהיל אתני שכלל 43.36% בולגרים, 39.2% טורקים ו-7.43% יהודים. לאחר מלחמת הבלקן השנייה איבדו הבולגרים את חבל דרום דוברוג'ה לממלכת רומניה ורוסה שהייתה מרכז כלכלי אזורי לחבל, איבדה מחשיבותה וסבלה ממשבר כלכלי חריף. במהלך מלחמת העולם השנייה שימשה העיר בסיס לוגיסטי לורמכט ומצבורי הדלק שבה היוו יעד להתקפות פרטיזנים.
רוסה מחוברת אל העיר הרומנית גיורגיו (Giurgiu) באמצעות גשר שנחנך ב-1954 המכונה "גשר הידידות" ומתוח מעל הדנובה. רוסה ידועה בשל מבני המגורים והציבור שבה שחלקם נבנו בסגנונות אדריכלות הבארוק ורוקוקו וכן בשל הטיילת שלאורך החוף, הפנתיאון לזכר מרד אפריל הבולגרי ומספר מוזיאונים.
כלכלה ותחבורה

רוסה היא מרכז תעשייתי ולוגיסטי בבולגריה. בפאתי העיר 2 אזורי תעשייה ואחסנה מרכזיים וכן 2 מרכזי דיוטי פרי. בסמוך לעיר תחנת כוח תרמודינמית המייצרת חשמל בהספק של 600 מגה וולט אמפר ונמצאת בבעלות חברת אנרגיה מסלובניה. ענפי התעשייה המרכזיים ברוסה הם עיבוד מזון, טקסטיל, תעשייה כימית וזיקוק נפט. בנמל העיר קיימת מספנה ובה מתחזקים ומתקנים ספינות. רוסה ממוקמת במרכז צומת מסילות רכבת בבולגריה. קו הרכבת הראשון לעיר נחנך עוד ב-1867 ובימינו היא מקושרת לסופיה, וארנה ובוקרשט בקווים מהירים. כ-15 קילומטרים דרומית מזרחית לעיר ממוקם נמל התעופה שְטְרָאקְלֶבוֹ המשמש לתעבורת סחורות ונוסעים פנים-בולגרית.
דמוגרפיה

אוכלוסיית העיר מצויה במגמת קיטון בשל שיעור תמותה העולה על שיעור הילודה ובשל הגירה שלילית שנבעה מהמשבר הכלכלי שחוותה בולגריה לאחר נפילת המשטר הקומוניסטי. בעשור הראשון של המאה ה-21 קטנה אוכלוסיית העיר ב-14.48%.
אקלים

ברוסה שורר אקלים ממוזג מתון. ברצועה צרה לאורך הדנובה קיימים מאפיינים מסוימים של אקלים ים-תיכוני. הטמפרטורה השנתית הממוצעת עומדת על 12oc וערכי הקיצון הממוצעים נעים מ-0oc בינואר ועד 23oc ביולי. כמות המשקעים השנתית הממוצעת עומדת על 112 מילימטרים.
הקהילה היהודית

הקהילה היהודית ברוסה נוסדה בשלהי המאה ה-18 על ידי פליטים יהודים מבלגרד. במהלך המאה ה-19 הותקפה הקהילה מספר פעמים על ידי חיילי צבא האימפריה הרוסית במסגרת המלחמות בין העות'מאנים לרוסים. יהודי העיר נטשו אותה מספר פעמים, נמלטו לבוקרשט, וחלקם שבו מאוחר יותר. בראשית המאה ה-20 מנתה הקהילה 4,000 נפשות. בעיר פעלה מערכת חינוך יהודית מפותחת ובה כיתות גן, בית ספר יסודי ופרו גמנסיה. בקרב בני הקהילה נרשמה פעילות ציונית ענפה לצד פעילות קומוניסטית.
בספטמבר 1939 גורשו כמה מאות מיהודי העיר במסגרת המסע לגירוש נתינים זרים, ובינואר 1940 הוחל על בני הקהילה החוק להגנת האומה, שדמה במתכונתו לחוקי נירנברג. ב-10 במאי 1943 תוכנן גירושם של 477 מיהודי רוסה וראזגרד למחנות ההשמדה כמכסה ראשונית לקראת גירוש כל בני הקהילה, אך הוא לא יצא לפועל. ביולי 1943 גורשו כמה מאות מיהודי העיר וחלקם נשלחו לשלושה מחנות ריכוז שהיו פזורים בשטח ממלכת בולגריה ופעלו עד ספטמבר 1944. מרבית יהודי העיר עלו למדינת ישראל לאחר הקמתה.
ערים תאומות

רוסיה וולגוגרד, רוסיה.
סלובקיה ברטיסלאבה, סלובקיה.
צרפת סנט קוון, צרפת.
רומניה ג'יורג'יו, רומניה.
יוון פרישטרי, יוון.
הרפובליקה העממית של סין הואינאן, הרפובליקה העממית של סין.
פורטוגל ליסבון, פורטוגל.
בוסניה והרצגובינה ביילינה, בוסניה והרצגובינה.
רישיון MIT

רישיון MIT הוא רישיון לתוכנה חופשית, שמקורו במכון הטכנולוגי של מסצ'וסטס (MIT). הוא רישיון חופשי מתירני ומאפשר שימוש חוזר גם בתוכנה קניינית, בתנאי שעותק של הרישיון יצורף לעותקי התוכנה. תוכנה קניינית תישאר קניינית למרות שיש בה רכיבים ברישיון MIT. רישיון זה הוא גם 'תואם GPL', כלומר הרישיון החופשי  GPL מאפשר שילוב רכיב ברישיון MIT בתוכנה ברישיון GPL והפצה מחדש תחת רישיון GPL.
חבילות תוכנה בולטות המשתמשות ברישיון MIT באחת מגרסאותיו הם: Expat, מונו, Ruby on Rails, Node.js, לואה (מגרסה 5.0 ומעלה), Wayland‏, jQuery, FreeRTOS ומערכת החלונות X11.
הרישיון

צורה נפוצה של רישיון MIT (מהאתר הרשמי של מיזם התוכנה החופשית, שהוא גרסה בשם "רישיון Expat"), מוגדרת באופן הבא:
Copyright (c) <year> <copyright holders>
Permission is hereby granted, free of charge, to any person obtaining a copy of this software and associated documentation files (the "Software"), to deal in the Software without restriction, including without limitation the rights to use, copy, modify, merge, publish, distribute, sublicense, and/or sell copies of the Software, and to permit persons to whom the Software is furnished to do so, subject to the following conditions:
The above copyright notice and this permission notice shall be included in all copies or substantial portions of the Software.
THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR IMPLIED, INCLUDING BUT NOT LIMITED TO THE WARRANTIES OF MERCHANTABILITY, FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER LIABILITY, WHETHER IN AN ACTION OF CONTRACT, TORT OR OTHERWISE, ARISING FROM, OUT OF OR IN CONNECTION WITH THE SOFTWARE OR THE USE OR OTHER DEALINGS IN THE SOFTWARE.
ראו גם

הרישיון הציבורי הכללי של גנו
רכס דיפ פריז

| --- | --- |

 מידע כללי
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  74°15′S 163°45′E﻿ / ﻿74.25°S 163.75°E﻿ / -74.25; 163.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס דיפ פריז(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס דיפ פריז
 
רכס דיפ פריז (באנגלית: Deep Freeze Range) הוא רכס הרים סלעי באורך של 128 ק"מ וברוחב של 16 ק"מ, שמתנשא בין קרחון פריסטלי לבין קרחון קמפבל שבארץ ויקטוריה, אנטארקטיקה. הוא משתרע בין הקצה של רמת הקוטב לבין מפרץ טרה נובה. פסגות נמוכות ובינוניות של הרכס נצפו על ידי המשלחות הבריטיות הראשונות לים רוס.
הרכס מופה בפירוט על ידי הסקר הגאולוגי של ארצות הברית על סמך מדידות ועל סמך תצלומי אוויר של צי ארצות הברית בשנים 1955–1963. שמו ניתן לו על ידי הוועדה המייעצת לשמות אנטארקטיים כהכרה בסיוע למחקר שניתן על ידי משלחות מבצע דיפ פריז של הצי לאנטארקטיקה במשך שנים רבות החל מ-1954.
הרים > הר אדמסון

הר אדמסון (Mount Adamson) 73°24′S 163°00′E﻿ / ﻿73.400°S 163.000°E﻿ / -73.400; 163.000 הוא פסגה בגובה של 3,400 מטרים, הניצבת במרחק של 10 ק"מ ממזרח-צפון-מזרח להר יוסון. הוא נקרא על ידי הקבוצה הצפונית של משלחת הסקר הגאולוגי האנטארקטי של ניו זילנד בשנים 1965–1966 על שמו של ר. אדמסון, גאולוג חבר הקבוצה.
הרים > הר דיקאסון

הר דיקאסון (Mount Dickason) 74°24′S 163°58′E﻿ / ﻿74.400°S 163.967°E﻿ / -74.400; 163.967 הוא הר בולט בגובה של 2,030 מטרים, הניצב בראשו של קרחון בומרנג. הוא מופה לראשונה על ידי הקבוצה הצפונית של משלחת טרה נובה בשנים 1910–1913, ונקרא על שמו הארי דיקאסון מהצי המלכותי הבריטי, שהיה חבר הקבוצה.
הרים > הר יוסון

הר יוסון (Mount Hewson) 75°58′S 162°38′E﻿ / ﻿75.967°S 162.633°E﻿ / -75.967; 162.633 הוא הר בגובה של 3,720 מטרים הניצב במרחק של 10 ק"מ מערבית-דרומית-מערבית להר אדמסון. שמו ניתן לו על ידי הקבוצה הדרומית של משלחת הסקר הגאולוגי האנטארקטי של ניו זילנד בשנים 1962–1963 על שמו של ר. ו. יוסון, המנהיג והמודד של קבוצה זו, שגם היה מודד בקבוצה הצפונית של המשלחת בשנים 1961–1962.
הרים > הר קווינסלנד

הר קווינסלנד (Mount Queensland) 74°16′S 163°56′E﻿ / ﻿74.267°S 163.933°E﻿ / -74.267; 163.933 הוא הר בולט בגובה של 1,910 מטרים הניצב במרחק של 11 ק"מ מהר דיקאסון. הוא נתגלה על ידי משלחת דיסקברי בשנים 1901–1904, ונקרא על שמה של מדינת קווינסלנד שבאוסטרליה, כהכרה לסיוע שניתן למשלחת על ידי ממשלתה.
הרים > פסגת שייפר

פסגת שייפר (Shafer Peak) 74°01′S 163°36′E﻿ / ﻿74.017°S 163.600°E﻿ / -74.017; 163.600 היא פסגה בולטת בגובה של 3,600 מטרים, הניצבת במרחק של 5 ק"מ מדרום להר יוסון. היא מופתה על ידי הסקר הגאולוגי של ארצות הברית על סמך מדידות ועל סמך תצלומים אוויריים של צי ארצות הברית בשנים 1955–1963. שמה ניתן לה על ידי הוועדה המייעצת לשמות אנטארקטיים על שמו של לוטננט וילארד ג' שייפר מצי ארצות הברית, שהיה הקצין האחראי על תחנת הכוח הגרעינית בתחנת מקמרדו במסגרת קבוצת החורף של 1965.
הערות שוליים

↑  "Deep Freeze Range". Geographic Names Information System. United States Geological Survey, United States Department of the Interior.
↑  "Mount Adamson". Geographic Names Information System. United States Geological Survey, United States Department of the Interior.
↑  "Mount Dickason". Geographic Names Information System. United States Geological Survey, United States Department of the Interior.
↑  "Mount Hewson". Geographic Names Information System. United States Geological Survey, United States Department of the Interior.
↑  "Mount Queensland". Geographic Names Information System. United States Geological Survey, United States Department of the Interior.
↑  "Shafer Peak". Geographic Names Information System. United States Geological Survey, United States Department of the Interior.
שארל נוגס

| --- | --- |

 לידה:  13 באוגוסט 1876 Monléon-Magnoac, צרפת 
 פטירה:  20 באפריל 1971 (בגיל 94) הרובע השבעה-עשר של פריז, צרפת 
 שם לידה:  Auguste Paul Charles Albert Noguez 
 מדינה:  צרפת 
 השכלה:  אקול פוליטקניק 
 תקופת הפעילות:  מ-1897 
 פרסים והוקרה:  מסדר פרנציסקה  מסדר התהילה התוניסאי  קצין במסדר הדקל האקדמי  קצין במסדר המלכותי עלווי  קצין מסדר הכתר הבלגי  צלב המלחמה הבלגי  מדליית ניצחון מדינות ההסכמה 1914–1918  מדליה קולוניאלית  צלב גדול של לגיון הכבוד  מדליית הניצחון  צלב המלחמה 1914–1918  צלב המלחמה לפעולות בזירות זרות  מפקד במסדר העיט הלבן 
 
אוגוסט פול שארל אלבר נוֹגֵס (בצרפתית - Auguste Paul Charles Albert Noguès; ‏13 באוגוסט 1876 - 20 באפריל 1971) היה איש צבא צרפתי, ששימש כמושל כללי של מרוקו בתקופת מלחמת העולם השנייה, ומפקד כללי של צבאות צרפת בצפון אפריקה. נוגס היה נאמן למשטר צרפת של וישי, ועל כך נדון למאסר של עשרים שנה, אותו לא ריצה.
ביוגרפיה

נוגס נולד לאיכר בכפר במחוז הפירנאים העליונים. בגיל צעיר התגייס לצבא, קיבל דרגת קצונה בחיל התותחנים, ושירת רוב הזמן בצפון אפריקה, שם שירת תחת פיקודו של יובר ליוטי. את מלחמת העולם הראשונה סיים בתפקיד מפקד גדוד תותחנים. לאחר המלחמה שירת במשרות שונות בצרפת ושב לאפריקה ב-1924. הוא עלה בסולם הדרגות ושימש בתפקידי קצונה וממשל. בשנת 1925 קיבל דרגת קצין בלגיון הכבוד. בשנת 1936, והוא נושא בדרגת גנרל, מונה למושל הכללי של מרוקו שהייתה אז פרוטקטורט צרפתי. בשנת 1939 מונה למפקד כללי של חילות צרפת בצפון אפריקה.